কামলা খরচ দেড়গুণ বেড়ে গেছে। গেল বছরের বোরোতেও এ সময় সাড়ে ৬শ থেকে ৭শ টাকা দরে ধান বিক্রি করেছিল সে। কিন্তু শেষ পর্যন্ত এবার যে মাথায় বাড়ি হয়ে গেল। দামের একি শ্রী ! এক মণ ধান ফলাতে তার যেখানে সাড়ে ৬শ টাকারও বেশি খরচ গেছে, সেখানে এখন বিক্রি করতে হচ্ছে ৫শ থেকে সর্বোচ্চ সাড়ে ৫শ টাকায়। প্রতিমণে এখনই লোকসান দেড়শ টাকা। সামনে দাম আরো কমে যাবার আশংকা রয়েছে। কারণ এবার সবার জমিতেই ধান একটু বেশি ফলেছে। কিন্তু বাজারে কেনার লোক কম। সরকারও গত  আমন মৌসুম থেকে দেশি ধান-চাল কেনা বন্ধ করে দিয়েছে।